קנגורו טיטאן

קנגורו טיטאן (שם מדעי: Macropus titan; משמעות השם: "רגל-גדולה טיטאנית") הוא מין נכחד של יונק כיס מהסוג קנגורו שבמשפחת הקנגוריים. הוא חי בתקופת הפליסטוקן באוסטרליה. במראהו הוא דמה מאוד למין קנגורו אפור מזרחי החי כיום. חוקרים רבים מעריכים שמדובר על תת-מין נכחד ולא על מין. ההבדל היחידי הוא בממדים הגדולים יותר של קנגורו הטיטאן. 

קנגורו זה תואר ב-1838 בידי החוקר המפורסם ריצ'רד אוון. מאובניו התגלו בניו סאות' ויילס, קווינסלנד, ויקטוריה ואוסטרליה המערבית.

קנגורו זה חי בערבות העשב של אוסטרליה במהלך הפליסטוקן, שם רעו עדרי דיפרוטודונים ענקיים ועופות גדולים כמו הגניאורניס. כמו כן היו שם טורפים גדולים כמו המגלניה ואריה הכיס. כל אלה נכחדו עם סוף תקופת הפליסטוקן.

קישורים חיצוניים

בעלי חיים שתוארו ב-1838
טקסונים שתוארו בידי ריצ'רד אוון
קנגוריים
מגה-פאונה של הפליסטוקן באוסטרליה
קנגוראים פרהיסטוריים
כיסאים שחיו בפליסטוקן